TARYBOS REGLAMENTAS (EB) Nr. 1217/2008
2008 m. gruodžio 8 d.
iš dalies keičiantis Reglamento (EB) Nr. 1528/2007 I priedą, siekiant įtraukti Zambijos Respubliką į regionų arba valstybių, kurios baigė derybas, sąrašą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1)
2007 m. lapkričio 28 d. Bendrija baigė derybas dėl laikinojo susitarimo, kuriuo nustatomas Ekonominės partnerystės susitarimo (toliau - laikinasis EPS) su Seišeliais, Zambija ir Zimbabve pagrindas.
(2)
Kadangi 2007 m. lapkričio 28 d. Bendrija ir Zambija, baigusios derybas dėl laikinojo EPS, nesusitarė dėl Zambijos pasiūlymo dėl patekimo į rinką, įtraukti Zambijos į 2007 m. gruodžio 20 d. Tarybos reglamento (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus (1), I priedą buvo neįmanoma.
(3)
2008 m. rugsėjo 30 d. Bendrija ir Zambija baigė derybas dėl Zambijos pasiūlymo dėl patekimo į rinką.
(4)
Todėl atsižvelgiant į Reglamento (EB) Nr. 1528/2007 2 straipsnio 2 dalį, I priedas turėtų būti iš dalies pakeistas įtraukiant į jį Zambiją.
(5)
Atsižvelgiant į tai, kad Zambija įtraukiama į Reglamento (EB) Nr. 1528/2007 taikymo sritį, Komisija tinkamu laiku iš dalies pakeis 2006 m. birželio 28 d. Komisijos reglamentą (EB) Nr. 950/2006, nustatantį išsamias tam tikrų tarifinių kvotų ir lengvatinių susitarimų, taikomų cukraus sektoriaus produktų importui ir rafinavimui 2006-2007, 2007-2008 ir 2008-2009 prekybos metais taikymo taisykles (2); pakeitimas bus taikomas nuo šio reglamento įsigaliojimo dienos,
PRIĖMĖ ŠĮ REGLAMENTĄ:
1 straipsnis
Tarybos reglamento (EB) Nr. 1528/2007 I priede žodžiai „Zambijos Respublika“ įterpiami tarp įrašų „Ugandos Respublika“ ir „Zimbabvės Respublika“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2008 m. gruodžio 8 d.